
<<สถานที่เดิมพัน>>

ร้านอยู่ที่ประเสริฐแลนด์ ใกล้ๆกับผับ Infinity ครับ สามารถเดินทะลุจากถนนนิมมานเหมินทร์ ซอย 6 ได้ครับ ระยะทางประมาณ 400 เมตร  เดินทางด้วยการเดินและมอเตอร์ไซด์เป็นอะไรที่สบายใจที่สุดจ๊ะ

<<คนแจกไพ่แนะนำ>>

      ร้านที่ 11 แล้ว สำหรับวันที่ 2 ...ดูเหนื่อยไปไหมลูก 555+ หัวค่ำเบาๆ GB และทีมงานเดินเล่นกันมาเรื่อยเปื่อย ตามหาร้านในดวงใจเมื่อสมัยวัยละอ่อนกันซะหน่อย ได้ข่าวว่ามีร้านสาขามาอยู่แถวๆประเสิรฐแลนด์แล้ว เดิมทีทางเราเคยไปร้านสวนนม กันบ่อยมากๆๆแล้ว สมัยก่อนเวลามาเยือนเชียงใหม่ แต่สาขานี้เพิ่งมากันเป็นครั้งแรกครับ ด้วยความที่จะอยู่ไกลออกมาจากเส้นนิมมานเหมินตร์พอสมควร แต่เราก็สามารถเดินเล่นกันเรื่อยๆ เพื่อย่อยอาหารกันได้ ในใจก็คิด เดินให้ย่อยเนี่ย...จะไปกันต่ออีกแล้วใช่ไหม 555+ ร้านดูคุ้นเคยด้วยทางเข้าที่ห้อมล้อมไปด้วยต้นไม้และประตูทางเข้าแบบไม้ๆ โต๊ะด้านนอกที่มีแมกไม้คอยให้ความสดชื่น ตามสไตล์ร้านเค้าหล่ะ ถ้ามาช่วงเย็นๆบรรยากาศคงดีไม่น้อย เดินเข้ามาในร้านหลังคายกสูงโปร่ง  ตุ๊กตาหมวกฟางยิ้มแฉ่งตัวยักษ์อยู่ตรงกลาง พร้อมของตกแต่งดูอาร์ทๆ พลันให้คิดถึงร้านเก่า ที่เราชอบไปสุมหัวกัน นั่งกินมาม่าชามเดียว แล้วนั่งแช่ทั้งวัน 555+ เดินมาดูเมนูในร้านยังคงเดิมไม่เปลี่ยนแปลง แถมราคาบางอย่าง ก็ยังคงแอบแรงเบาๆเหมือนเช่นเคย 555+ การจางหายไปของประเพณีนิยมแต่เก่าก่อน ที่หลังจากเราสั่งอาหารแล้ว ก็จะได้เลือกตุ๊กตามาฟัดเล่นที่โต๊ะ เพื่อแสดงสัญลักษณ์ประจำโต๊ะ ให้พนักงานตามมาเสริ์ฟได้ถูกต้อง กลายเป็นป้ายทรงสูงสีเหลืองสดใสบอกหมายเลข ซึ่งทำให้เราเศร้าใจกันไปเบาๆ เพราะตุ๊กตาโดนยัดใส่ตู้โชว์ ให้เราได้ดูต่างหน้า สั่งอาหารแล้วจ่ายเงินเช่นเคย หยิบป้ายแล้วมานั่งเม้ามอยกัน เพลินๆตามประสาวัยใสสไตล์เรา 555+

     อาหารทานเล่นๆหรือทานจริงๆ 555+ ของร้านโดดเด่นเสมอครับ ทีเด็ดยกให้ ตระกูลมาม่าตาลน ผงาดมาที่ 40-50 บาท ตามแต่จะใส่ไข่หรือไม่ กลุ่มมันบดของโปรด มีมันบดทรงเครื่อง, ไวท์ซอส และมันบด+ขนมปัง เป็นต้น ก็มีให้เลือกกัน ราคา 65,55,40 บาทตามลำดับฮะ ข้าวผัด, ข้าวหน้าต่างๆ, สลัด, แฮมเบอร์เกอร์และสปาเก็ตตี้ก็เรียงหน้ากันมาเต็มๆเลยจ้า หันขวับมาทางเครื่องดื่มกันบ้าง มีบานตะไทไม่แพ้ เช่น กาแฟ, smoothie, banana shke และ yoghurt shake เป็นต้น ราคาสตาร์ท 30-60 เท่านั้น ปิดด้วยของหวานทั้ง ขนมปังนม, โทสท์ และ เจ้าYoghurt ซึ่งเป็นของโปรดของเราทุกคน ราคาเบาหวิว แต่ละอย่าง 10 บาทต้นๆ ไม่เกิน 50 บาททั้งนั้น  หันมาดูที่โต๊ะอีกทีมาเสิร์ฟแล้ว แหล่งเดิมพันที่เก่า วัดใจกันไป...

<<คู่ต่อสู้ วัดใจ>>

    - มันบด+ปังกระเทียม ( 40 บาท) : มันบดเนื้อเหนียว หนึบๆ สีออกเหลืองทอง ใส่แก้วมาขนาดพอดีๆ เสริฟคู่กับน้ำเกรวี่ ดูเข้มข้น มันๆ เคียงด้วยขนมปังปิ้งชิ้นหนา ทาเนยมาบางๆ ปิ้งมาหอมๆ ดูกรอบๆ อร่อยพอใช้ได้ครับ

    - เพียวโยเกิร์ต ( 30 บาท) : แก๊งเรา แก๊งเพียวโย ตัวฉกาจกันแต่ไหนแต่ไรเลย แล้วใจคอก็โหดเหี้ยมจริงๆ ไม่สั่งอย่างอื่นให้รีวิวกันเล้ยยย 555+ โยเกิร์ตเพียวๆ ไม่แต่งกลิ่น เนื้อละเอียดพอได้ ใส่กล้วย แตงโมหั่นลูกเต๋า มาพอประมาณ อร่อยใช้ได้ครับ

<<จบเกมส์ แลกชิป ดูผลงาน>>

     >รสชาติ – 3.5/5 : ค่อนข้างเปลี่ยนแปลงไปมากเอาเรื่องเลย โดยรวมรสชาติจะกลายเป็นเหมือนๆร้านธรรมดาๆทั่วๆไปแล้ว มันบดที่เคยแทบต้องเลียชามกันเลย จืดชืดและไม่เข้มข้นเหมือนเก่า หอม หวานลดลงไป น้ำเกรวี่รสก็ดูรสบางลงและหอมน้อยลงไปเยอะ ดีที่รสสัมผัสของมันบดยังดีใกล้เคียงเดิมอยู่ ด้านเพียวโยเกิร์ต ใกล้เคียงเดิมพอได้ แม้จะดูลดความจี๊ดจ๊าดลงไปเอาเรื่อง สรุปวัตถุดิบดีใช้ได้ ความหอมพอผ่าน หน้าตาดูน่าทานครับ

     >ราคา – 4/5 : พอคบหาได้ฉันมิตรสนิท เหมาะกับเหล่านักศึกษาและบุคลากรกระเป๋าแฟ่บ พึ่งพาได้พอสมควร โดยสรุป ความพึงพอใจของเราอยู่ที่ปริมาณและคุณภาพที่ยังรักษาไว้ได้ดีพอสมควรเสมอมา ซึ่งตอบโจทย์ได้ชัดเจน แต่บางอย่างราคาก็แอบแรงเบาๆเหมือยนกัน และลดปริมาณลงไปจ๊ะ

     >บรรยากาศ – 4/5 : ร้านกลมกลืนกับธรรมชาติได้ดีเช่นเคย กว้างขวาง โล่งโปร่งสบายดี แม้ไม่มีแอร์ แอบมียุงเบาๆ หรือตัวเราเหม็นก็ไม่ทราบได้ 555+ การตกแต่งให้คะแนนการผสมผสานแบบเก๋ละกันครับ แนวRetro นี่ถ้าแต่งไม่เวิร์กจะกลายเป็นโต๊ะ-เก้าอี้นั่งสบายดีใช้ได้ครับ มีหลากหลายคละๆกันไป ด้านนอกเป็นไม้ล้วน ด้านในเป็นโซฟาปนๆเก้าอี้บุนวม wifi free ตามสมัยนิยม ห้องน้ำสะอาดดี

     >บริการ – 3.5/5 : พนักงานต้อนรับขับสู้ดีใช้ได้ครับ แม้พูดจาเฉยๆ และไม่ค่อยยิ้มแย้มแจ่มใส ความเร็วการตระเตรียมอาหารค่อนข้างช้า แม้วันนั้นที่เราไป มีแค่เพียง 3 โต๊ะก็ตาม แต่ร้านนี้ก็จะประมาณนี้แหละครับ ที่จอดรถสะดวกสบายดีมากครับ จอดได้เกือบ 20 คันเลย เลนถนนกว้างขวาง

<<คนที่บ้านถาม ไปไหนมา ? 555+>>
     
     ไปรำลึกความทรงจำมา มันชักนำเรากลับไปพบความประทับใจเช่นเคย แม้บางอย่างจะขาดหายไปบ้างก็ตาม